[{"text_idx": "#000000", "text": "Gwyliau Cristnogol a\u2019r Eglwys Leol"}, {"text_idx": "#000002", "text": "Dros y blynyddoedd mae nifer o bobl wedi dweud wrtha i fod Caersalem \u201cwedi elwa o Souled Out\u201d (sef cwrs ieuenctid hy\u0302n ac oedolion ifanc Coleg y Bala), \u201cwedi elwa o Llanw\u201d (gw\u0302yl Gristnogol gyfoes Gymraeg) neu \u201cwedi elwa o Soul Survivor\u201d (gw\u0302yl fawr Gristnogol Saesneg) ayb. Mae hynny yn wir. Mae rhai wedi mynd i\u2019r gwyliau Cristnogol yma heb fod yn mynd i\u2019r capel a dod adre ac yna cychwyn dod i Gaersalem. Mae eraill wedi bod yn mynd i un capel, mynd i w\u0302yl Gristnogol, ac yna dod adre a dod i\u2019n capel ni yn lle\u2019r capel roedden nhw\u2019n mynd iddi yn flaenorol. Do, rydym wedi elwa."}, {"text_idx": "#000003", "text": "Er ein bod yn ceisio bod yn eglwys genhadol ei naws nid ydym wedi gwneud ymdrech i ddenu Cristnogion o eglwysi eraill atom ni. Beth sydd wedi digwydd felly? Rydym ni wedi ceisio addasu\u2019r ffordd rydym yn \u2018gwneud eglwys\u2019 er mwyn cynnwys yr ieuenctid hy\u0302n a\u2019r oedolion ifanc drwy:"}, {"text_idx": "#000004", "text": "ymddiried a buddsoddi ynddynt a rhoi cyfle iddynt arwain eu hunain ac nid dim ond rhoi arweiniad iddynt hwy, newid yr addoliad i fod yn fwy cyfoesceisio paratoi pregethau byrrach a mwy perthnasol, meithrin ymdeimlad o weinidogaeth ti\u0302m yn yr eglwys lle mae pawb (sydd eisiau) yn rhan o weinidogaeth yr eglwys. Ond yn fwy na dim wedi ceisio gwneud yr Efengyl ei hun yn fwyaf blaenllaw dros draddodiad a cheisio rhoi profiad byw a real i bobl o Gristnogaeth."}, {"text_idx": "#000005", "text": "hyn i gyd yw ein bod wedi llwyddo i gadw undod yr eglwys a bod y\n(rhan fwyaf) o\u2019r criw hy\u0302n wedi mynd ar y daith gyda ni oherwydd\nefallai fod yr arddull ddim wastad at eu dant nhw OND maen nhw\u2019n\ndeall fod yn rhaid i\u2019r eglwys ddiwygio ei hun yn barhaus er mwyn ei\ngenhadaeth Ef a bod yr efengyl ei hun yn llawer pwysicach na pha\ngyfrwng neu idiom ddiwylliannol y defnyddir i\u2019w chyfleu."}, {"text_idx": "#000006", "text": "I fi, er bod gwyliau a chyrsiau Cristnogol fel Llanw a Souled Out yn werthfawr ynddyn nhw eu hunain, eu pwysigrwydd pennaf yw\u2019r effaith y gallant gael ar yr eglwys leol fel rydym ni wedi ei brofi yng Nghaersalem. Ond i eglwysi lleol dderbyn y fendith honno rhaid iddynt gael calon, clust a meddwl agored am sut all Dduw wneud rhywbeth newydd yn eu mysg ac nid jest gweld gwyliau a chyrsiau Cristnogol fel recruitment drive i jest cynnal yr eglwysi lleol fel y maen nhw a heb newid am genhedlaeth arall."}]